TV7 AJAVAATLEJA
Tere tulemast TV7 Ajavaatleja esimesse saatesse!
Olen Jonathan Hessen
ja minuga koos juhib saadet hea sõber Amir Tsarfati.
Kas alustaksid palvega ja süveneme seejärel päevateemasse.
Isa, täname Sind, et oled aegade looja.
Lased meil mõista aegu ja hooaegu, milles elame.
Isa, teame, et on asju, mida me ei saa muuta.
Sa pole kutsunud meid muutma maailma sündmusi,
kuid kutsusid meid vaatlema, nägema ja neist õppima.
Ning valmistuma selleks, mida tahad meiega ette võtta.
Isa, palume, et selles uues saates, mida täna siin TV7s alustame,
saaks Sinu nimi austatud
ja Su plaanid avaneksid Su Sõna kaudu
ja Su lapsed saaksid julgustatud.
Lisaks palume, Isa, et su lapsed saaksid valgustatud ja valmistatud.
Täname ja õnnistame Sind, Jeesuse nimel! Aamen.
On põnev päev ja põnev aeg Ajavaatleja saatega alustamiseks
ja edastada pilti piibellikust perspektiivist
ning luua kontekst tegelikkuse ja Piibli prohveteeringute vahel
ning mõista, kuidas meie selle ajaga seotud oleme.
Kuigi oleme siin maailmas, kuid mitte sellest maailmast,
me siiski jälgime seda, kuid teeme seda vahel ennetavalt.
Et mõista, kuidas ja kelle eest palvetada
ning ühineda ühe ihuna.
Valmistame näitelava ette. Siin on Iisrael ja selle põhjasektor,
kus esmakordselt, nii kaua, kui mäletan ja olen uurinud,
on saanud üheks tegevusrindeks,
kus on Liibanon ja Süüria koos. Türgi on ühes võrrandi otsas
ja samas sektoris tegutseb vabalt ka Venemaa.
Lisaks on seal ka Iraan.
Kolm riiki, mida mainib ka Piibel, või mis on neist lähtunud.
Kuidas näed põhjasektorit Piibli kirjakohtade alusel
tänases tegelikkuses?
Esiteks on Piibel väga selge selle suhtes, kuidas Iisrael sündis,
kui teda ümbritsenud keskkond oli samas väga vaenulik.
Psalm 83 ütleb, et kõik meid ümbritsevad riigid...
Räägime tänasest Liibanonist, Süüriast, Jordaaniast ja Egiptusest -
kõik nad püüdsid peatada meie riigiks saamist,
et Iisraeli nime enam ei kuuldaks,
vähem kui tund aega pärast seda, kui kuulutasime,
et Palestiinat hakatakse nüüd Iisraeli riigiks kutsuma.
Muide isegi USA Välisministeerium ei teadnud, mis nime see riik saab,
nii et kui president Truman teatas, et tunnustab seda riiki,
ütles ta Juudiriik,
ja Ben Gurioni sõnu kuuldes tõmbas ta selle maha ja kirjutas Iisrael.
Sest Iisraeli nimi muudab kõik.
Seetõttu tahtsid kõik riigid meie ümber,
et Iisraeli nime enam ei mäletataks.
Sel ajal olime nii nõrgad ja väikesed,
meil polnud infrastruktuuri ja jõudu,
kuid see oli Jumala töö.
Tema on see, kes valmistas maa juutide massiliseks naasmiseks,
Hesekieli 36.
Tema päästis rahva jäänuse Euroopa holokaustist
ja tõi nad füüsiliselt kohale.
Praegu aitab maailm pagulastel peavarju leida.
Meid ei aidanud keegi.
Meid tabas genotsiid,
mis on väga hästi dokumenteeritud
ja mida selle teostajad ka tunnistasid.
Ja Ta mitte üksnes ei toonud meid tagasi, vaid ka kaitses meid,
nii et meid ümbritsevad riigid andsid lõpuks alla.
1973. a otsustas Jordaania juba tulevases sõjas mitte osaleda.
1979. a otsustas Egiptus Iisraeliga enam mitte sõdida ja sõlmis rahu.
Ja Süüriat pole põhimõtteliselt suveräänse riigina enam olemas.
Liibanon liigub samas suunas. Nii et siin me nüüd oleme -
lähenemas järgmisele peatükile Jumala hämmastavas loos Iisraelile.
Psalmist 83 Hesekieli 39. peatükki.
Riigist, mis hävitati pea täielikult ümbritsevate riikide poolt,
ehk Iisraeliga piirnevate nn esimese liini riikide poolt,
liigume nüüd tugeva mängija suunas.
Keegi ütles, et oleme võimsuselt 8. riik maailmas.
Oleme supervõim energias, tehnoloogias, küberjulgeolekus,
meditsiinitehnikas, rahatehnoloogias.
Selles kõiges on Iisrael nüüd võimas "powerhouse",
keda maailm ei saa ignoreerida.
Elame ajal, kus Seeba ja Dedan ning see osa maailmast,
kus on saudid ja Pärsia lahe riigid, tulevad nüüd Iisraeliga rahu tegema.
See on hämmastav, sest toob meid Hesekieli 39. peatükki.
Seal öeldakse, et ründajad tulevad põhjast,
kuid on ka selle vastu protesteerijad,
ja need on Seeba ja Dedan.
Meie oleme see põlvkond.
Meie vanemad nägid Iisraeli sündi
ja meie näeme, kuidas pendel liigub Hesekieli 39. peatükki.
Näeme, kuidas kogu Lähis-Ida
valmistub Googi tulekuks
Maagoogi maalt,
kes juhib kõik mainitud riigid -
tänased Türgi, Iraan, Venemaa
ning lõunast ja idast tulevad Liibüa ja Sudaan,
kellest kumbki pole asju iseseisvalt otsustav riik,
vaid nende niite tõmbab üks kõrgem riik.
On tähtis mainida, ja minu jaoks on see ilmne,
kuid see pole nii kõigi jaoks, et me ei räägi niivõrd inimestest,
kui räägime Venemaast, Iraanist või Türgist.
Mul on palju sõpru kõigis neis riikides ja armastame neid väga.
Seal on ka mitmeid vendi Kristuses.
Iraan on üks riike, kus kristlus kasvab hetkel kõige kiiremini maailmas.
See on hämmastav. - Meil on YouTube'i kanal farsi keeles.
Õpetame iraanlasi.
Usume, et enamik iraanlasi ei nõustu ajatollade tegevusega.
Kuid kahjuks on võimul ajatollad.
Sellest kõigest rääkides viitame institutsioonidele.
Sama lugu on Erdoganiga.
Kas on võimalik öelda venelasele, et Putin ei peaks riiki valitsema?
Pead oma seljatagust jälgima, või sind võib tabada kuskil mingi mürk.
Kui räägime neist rahvastest, räägime juhtkondadest,
kes võivad olla isegi rahva tahte vastu,
kuid ometi kontrollivad juhid armeed,
kes teevad teoks selle rünnaku,
millega õnneks tegeleb Jumal ise, mitte mõni teine riik.
Ja ehk on nendeks juhtideks mainitud nimed või mõni tulevane juhtkond.
Me ei tea, kas on tegu tingimata tänaste juhtidega.
Eriti Iraani puhul, kus kuulduste järgi oleme ülemjuhi juba kaotanud.
Kuuldusi tõesti liigub, kuid neid pole seni kinnitatud.
Püüan neist tavaliselt eemale hoida.
Erinevatest riikidest rääkides kerkib mitmeid küsimusi.
Näiteks Saudi Araabia,
mis mingil hetkel ilmselt normaliseerib suhted Iisraeliga,
ja isegi mõistab kuidagi hukka
või protesteerib põhjast tuleva rünnaku vastu.
Kuulsime sel nädalal Manama dialoogi ajal,
kuidas prints Turki Al Saud ütles:
"Iisrael, oled viimane Lääne kolonisaator
Lähis-Ida osades."
See tähendab: "Oled meie keskel võõras."
Kuidas see pildiga kokku sobib? Kas see on vana põlvkonna jutt?
Ta on 70. eluaastais ja põlvkonnast,
kes tahab kinni hoida vastuseisust Iisraeli olemasolule.
Või on need tundmused, mis tahavad uuesti pinnale tõusta
pärast seda, kui on tehtud nii palju edusamme?
Arvan, et see on mõlema kombinatsioon.
Ühelt poolt püüab vanem põlvkond hoida kinni vanadest ideedest.
Samas öeldakse Lähis-Idas, et sõnadel pole tulumaksu.
Tähtsad pole su sõnad, vaid teod.
Ja viimati nõustus Saudi Araabia
lubama Iisraeli lennukitel oma õhuruumi ületada.
See on normaliseerimine. See pole üksnes paberil.
See on midagi maa peal või õhus.
Iisraeli peaminister,
selle riigi juht, kes koloniseerib Lähis-Ida osi,
käis kohtumas kroonprintsiga,
mitte tähtsuse järjekorras kolmanda või viiendaga, vaid number kahega.
Kus? Neomis.
See on uue Saudi Araabia sümbol. Uus põlvkond.
'Neo' tähendab kreeka keeles uut. 'M' ehk mustaqbal tähenab tulevikku.
Täpselt. Uus tulevik, uus juhtkond, uus meelelaad.
Mohammad bin Salmani hea sõber, ajakirjanik ja jurist
kirjutas mõne nädala eest ühes tähtsas ajalehes,
et al-Aqsa asub Saudi-Araabias, mitte Jeruusalemmas.
Mis te juutidest tahate?
Saudi Araabias asuvad kõik kolm islami tähtsaimat pühapaika.
Seega pole al-Quds püha islamile, vaid juudi rahvale.
See ilmus Saudi Araabia ametlikus ajalehes.
Näeme, et vana põlvkond
respekteerib sõnades veel vanu vaateid,
kuid tegudes näeme uut reaalsust.
Saame seda oma eluajal näha. Meie vanemad ehk mitte.
Üsna hämmastav. Kas kujutad ette,
kuidas iisraellased naudivad Burj Khalifat ja Burj Al Arabit
ja jalutavad vabalt Dubai tänavail?
Ilma välismaise passita polnud see tõesti võimalik.
Isegi kui sul oli välismaine pass, varjasid oma kipat.
Sa ei näidanud kunagi, et oled iisraellane.
Täna on Iisraeli lipp Dubai turgudel Iisraeli toodangu kõrval.
See on ennekuulmatu.
Absoluutselt.
Tänase reaalsuse eest võime vaid Jumalat kiita.
Kiitus Jumalale! Kui on rahu, kaugeneb sõja võimalus.
Ja me ei tahagi sõda.
- Sõda tuleb niikuinii. Me ei saa selle eest põgeneda.
Kuni sinnani teeme kõik, et vältida seda nii kaua kui võimalik.
Hoolimata faktist, et ootame pingsalt Kristuse tagasitulekut,
et Ta võiks meid enda juure viia
ja saaksime seejärel Temaga koos naasta.
Paljud Piiblisse uskujad kardavad sõna rahu.
Nad ühendavad sõna 'rahu' antikristusega. See on kurb.
Antikristus toobki rahu. Selles pole kahtlustki.
Kuid see on võltsrahu, mis ei kesta ja mis on juutide eksitamiseks,
et nad aktsepteeriksid teda hiljem kui jumalat.
Kui vaatame Piibli prohveteeringuid Hesekielis,
siis siseneme 38. peatüki uksest - Iisrael on turvaline, ohutu ja jõukas.
Siin on rahu element.
Seejärel tuleb sõda.
On tähtis, et inimesed ei satuks paanikasse,
kui Lähis-Idas on rahu.
Paljude Piibli prohveteeringute teostumiseks on rahu vajalik.
Sõda ei too Saudi Araabiat ja Emiraate Iisraeli toetama.
Selle toob rahu.
Et Hesekiel teostuks, peab enne rahu olema,
nii et nad protesteeriksid Iisraeli-vastase sõja vastu.
Seega ei tohiks me näha rahu Lähis-Idas halvana,
mida kohe antikristusega seostada.
Mõningad asjad peavad enne juhtuma.
Saatkonna kolimine Jeruusalemma peab juhtuma.
Kuidas saab lõpuks templit ehitada, kui Jeruusalemm pole pealinn?
Kui sul pole seal suveräänsust?
Üritan öelda, et sellistes saadetes võime tuua inimesed
siinsete sündmuste õige perspektiivi juurde.
Alati on tähtis mainida, mis on Siioni mägi.
Mis on Morija mägi, kui mitte ühendus Jumala ja inimese vahel?
Jumala tõotuse koht Aabrahamile,
et kuulutada tema järglaste läbi rahvastele Issanda nime.
See on teine prohveteering, mis täitus.
Praegu kuuleme Jeruusalemma tagakodades palju kära
Türgi presidendi R. T. Erdogani avalduse suhtes.
Ta ütles, et Jeruusalemm on osmanite linn
ja seda tuleb vastavalt kohelda.
Ja ühes oma kõnes
Põhja-Ameerika Moslemite Föderatsioonile
ja teistele USA organisatsioonidele kuulutas ta taas:
"Kes on need, kes kaitsevad ja võitlevad Jeruusalemma eest?
Türgi." Ta rõhutab seda korduvalt.
See on nii füüsiline kui vaimne.
Selgita veidi Piibli prohveteeringuid
selle innukuse suhtes Jeruusalemm uuesti vallutada.
See on põnev küsimus. Ütlen, miks.
Kõik mõistavad konflikti, mis Iisraelil on Iraaniga.
Iraan tahab arendada tuumarelva ja Iraan rahastab terrorirühmitusi.
Iisrael on sihtmärk ja on seetõttu kokkupõrkekursil Iraani ajatolladega.
Kuid Iisrael on olnud kaua aega Türgi liitlane.
1980.-90. aastail oli Türgi Iisraeli suurim liitlane.
Erdogani võimuletulekuga on asjad muutunud.
Kuulsin, et kui ta oli Istanbuli linnapea,
aktsepteeris ta kohalikke kurde ja hoolitses nende eest.
Ta lubas neil kurdi keelt rääkida. Kuulsin seda kurdidelt eile.
On huvitav, kuidas temast on tänaseks saanud keegi,
kes äratab ellu Ottomani impeeriumi.
Võimalik, et see mõlkus tal meeles juba siis,
kuid nüüd on tal võim seda teha.
Saan aru, miks sõdime Iraaniga ja miks tahab Iraan meid hävitada.
Aga kuidas on lood Türgiga? Türgi tahab kontrollida Jeruusalemma.
Väga lihtne. Ta isegi ei varja seda.
Tal on juba heategevus- organisatsioone Ida-Jeruusalemmas
ja ta sekkub Templimäe küsimusse.
Ta teeb kõik, et õõnestada mingi kontrolli andmist saudidele
ja Jordaania kontrolli säilitamist. Ta tahab juhtida sunniitide maailma.
Ma ei ütle araabiamaailma. See ei huvitagi teda.
Ta peab seda legitiimseks.
Tal on õigus. Ta kontrollis Jeruusalemma.
Osmanid kontrollisid Jeruusalemma kauem kui Juuda kuningad.
Alates 517. a kuni 1917. aastani. - 1517. aastast.
Jah. 400 aastat.
Nad kontrollisid Jeruusalemma 400 aastat
ning lõpuks kaotasid selle ja regiooni...
- See oli neile suur löök.
...kui Augusta Victoria allkirjastas lepingu brittidega.
See on oluline pärandi osa
ja koht, kus osmanid võitsid mamelukke.
Täpselt. Ja selles asi ongi.
Näeme, kuidas iraanlased tahavad ellu äratada Pärsia impeeriumi.
Venemaa tahab elustada tsaariaega ja Türgi Otomani impeeriumi.
Kõik kolm lähevad ajaloos tagasi ja uurivad, mis nad varem olid
ning tahavad nüüd seda ellu äratada.
Aga kui Iraan ründab Iisraeli aktiivselt sõjaliselt või valmistub selleks,
siis Türgi saboteerib Iisraeli teiste meetoditega.
Iisraeli seisukoht toob nad lõpuks...
Kui ta ei saa Jeruusalemma puudutada, jääb ta häbisse,
siis kui ta ei saa juhiks. Võimalus tuleb siis,
kui Venemaa juhib rünnakut
ja Iraan ühineb oma põhjustel.
Fakhrizadeh on vaid üks põhjuseid.
Türgi ühineb nendega oma põhjustel, et saada kontroll Jeruusalemma üle,
äratada ellu Ottomani impeerium. Kõigil on omad põhjused.
Jumal nägi seda 2700 aastat tagasi
ja prohvet Hesekiel on täpsem kui tänased ajalehed
ja tänased telekanalid, või enamik neist.
Õnneks saab prohvet Hesekiel sõna siin stuudios,
sest see on tõde, tee ja elu.
Võid öelda mida tahes, aga meie teame,
et ükski Lähis-Ida analüütik ei osanud ette näha rahu araabiariikidega,
enne kui midagi liigub palestiinlastega.
Mitte keegi. Kõik ütlesid: "Kui te ei sõlmi rahu palestiinlastega,
ei saa te kunagi rahu ühegi Pärsia lahe riigiga." Kõik eksisid.
Piiblit pole kunagi valeks tõestatud. Piiblit lugedes teaksid,
et seal ei näe Palestiina riiki,
ega seda, et araabia riigid meist eemale hoiaksid.
Näen hoopis, et nad protesteerivad rünnaku vastu Iisraelile.
Kuidas seda selgitada? Vaadates, mis toimus viimased kolm aastat.
Ma ei suuda uskuda,
aga kolme aasta eest tunnustas USA president Jeruusalemma
Iisraeli pealinnana.
2,5 aasta eest kolis ta saatkonna Jeruusalemma
ja vähem kui kuus kuud tagasi hakkasid araabiariigid allkirjastama
rahu- või vähemalt normaliseerimis- lepinguid Iisraeliga.
Elame neil päevil. Need on Hesekieli päevad.
Kui sa ei mõista, et Piibel on täpsem,
siis kõige inimeste räägitu põhjal ei mõista sa iial, mis maailmas toimub.
On ilmselt õige öelda, et elame põnevatel aegadel.
Mida tähendab see meie jaoks usklikena praktilisel tasandil?
Tuleb palvetada Jeruusalemma rahu eest.
Jumal kutsub meid paluma Jeruusalemmale rahu,
mitte ainult palvetama selle eest. Mida me veel teha saaksime?
Arvan, et üks peamisi põhjuseid,
miks Jumal andis oma lastele prohvetite sõnad,
oli selleks, et nad ei kardaks, ja et nad oleksid valmis.
Need on kaks peamist põhjust.
Midagi Piiblis ei tohiks usklikku hirmutada.
See peaks usklikke ette valmistama.
Usun, et koguduse ülesvõtmine toimub peagi,
ja rääkisime juba,
et Matteuse 25:1-13 esitletud neitseid peetakse kristlasteks.
Paljud teevad asju kirjatähe järgi, kuid neil pole Püha Vaimu
ega isiklikku suhet Issandaga ja nad pole päästetud.
Nad on lihtsalt religioossed.
Usun, et kui jõuame lõppu,
siis lugesime ju, et uks suletakse.
Nad ütlevad: "Issand, issand, tegime seda ja teist."
Aga Ta ütleb: "Ma ei tunne teid." Tunned neid, kellega sul on suhe.
Kõik, mida siin teeme või mida me ka ei räägiks,
on peamine küsimus: "Kas oled valmis?"
Kas oled valmis? Mitte et sul oleks varutud toitu, peavarju ja lõhkemoona.
Pead uurima oma südant ja elu. See on peamine.
Ja üheks nurgakiviks on see,
et Jeesus on kutsunud meid Temast rääkima.
Näed oma sõpru ja peret, kes pole usklikud. Räägi nendega.
Ütle, et tahad nendega rääkida sellest, mida usud,
sest armastad neid. "Tahan näha sind endaga taevas."
Olen veendunud südames,
hinges ja mõistuses,
et lähen taevasse ja see on ainus tee sinna.
Jeesus tegi väga selgeks,
et kui Ta meile järele tuleb, tahab Ta leida meid Isa asju ajamas.
Ta tahab, et tegeleksime Tema asjadega.
Nagu varem jagasin, usun, et meile anti karp "gos-pille".
Peame neid vaid inimestega jagama.
Kas nad võtavad vastu või mitte, see on nende probleem.
Peame need neile andma.
Ja me ei pea ootama neilt mingeid usutunnistusi või deklaratsioone,
et võiksime endale uue saavutuse kirja panna.
Mõned peavad seemneid külvama, mõned kastavad neid,
kuid Jumal paneb nad kasvama.
Me ei pea võtma endale vastutust oma sõnumi realiseerumise eest.
Pead seemet külvama ja seda kastma.
Aktiivne töö kuningriigi heaks on nii tähtis.
Eriti seetõttu, nagu mainitud,
et on palju neid, kes ütlevad: "Issand, Issand."
Kuid Tema tagasituleku päeval, seab Ta paljud kahtluse alla.
Nagu teame, on prohveteeringud väga selged,
et rahva jäänus tuleb tagasi.
Hesekiel pani selle oma poja nimeks selle prohveteeringu kõlamise ajal.
Saateaeg on lõppemas.
Tahaksin mainida,
et oleme selle uue saatesarja alguses.
Hakkame vaatlema iga riiki, iga uudist, iga sündmust,
mis möödunud kuu jooksul on toimunud,
ning suhtleme nende kaudu.
Amir pakub rohkesti piiblitarkust ja loob konteksti.
Mina püüan esitada küsimusi päevauudiste alusel,
mida kajastame TV7 Iisraeli uudistes
ja kust tahes keegi uudised ei hangiks.
Aitäh, Amir! See on tänaseks kõik.
Aitäh, head vaatajad!
Kohtume järgmises Ajavaatleja saates!
Tõlge: Monika Jaaguri